पाएं अपने शहर की ताज़ा ख़बरें और फ्री ई-पेपरडाउनलोड करें
जिले में बढ़ रहे कोरोना संक्रमितों के ग्राफ से अस्पतालों में चरमराई व्यवस्थाओं के कारण आए दिन मरीज दम तोड़ रहे है। इससे जिला प्रशासन के साथ ही चिकित्सा विभाग की व्यवस्थाओं की पोल खुलकर सामने आ गई है। इसको देखते हुए अपनी नाकामियों पर पर्दा डालने के लिए चिकित्सा विभाग अब मीडिया को रोजाना होने वाली कोविड जांच के आंकडे सहित ऑक्सीजन की उपलब्धता, कोरोना से रिकवर हुए मरीज, कोरोना मरीजों की मृत्यु, अस्पतालों में खाली बेड, सैंपलिंग, वैक्सीनेशन आदि से जुड़ी सूचना देने से कतराने लगा है। शनिवार को देर शाम तक मीडियाकर्मियों द्वारा जिला परिषद के मुख्य कार्यकारी अधिकारी से लेकर सीएमएचओ व पीएमओ को कई बार फोन किए, लेकिन वे हर बार कोई न कोई बहाना बनाकर टालते रहे।
अधिकारियों के तर्क भी ऐसे थे कि पूछो मत। सीएमएचओ को कई बार फोन करने पर उन्होंने कहा अभी लिस्ट देता हूं। कुछ देर फोन किया तो, बोले लाइट नहीं है अंधेरे में कुछ दिखाई नहीं दे रहा। इसके कुछ देर बार फिर फोन किया तो जवाब मिला कि मुझे सोशल मीडिया पर करना ही नहीं आता। जब विभाग के मुखिया के ये हाल है तो अन्य अधिकारियों व कार्मिकों के क्या हाल होंगे। जबकि 28 अप्रैल को सीएमएचओ ने भास्कर प्रतिनिधि को मोबाइल नंबर 7014704865 पर कोरोना से संबंधित सूचना की लिस्ट सेंड की थी।जिले में चिकित्सा विभाग में प्रचार-प्रसार व विभागीय क्रियाकलापों की सूचनाओं का आदान-प्रदान करने के लिए सीएमएचओ कार्यालय में संविदा पर आईईसी कॉर्डिनेटर कार्यरत है, लेकिन विभागीय अधिकारियों के रहमोकर्म पर संबंधित आईईसी कॉर्डिनेटर का कार्य कई महीनों से केवल कागजों में चल रहा है।
2 मरीजों ने तोड़ा दम
शनिवार को 475 सैंपलों की जांच की गई। इनमें से 222 सैंपलों की रिपोर्ट पॉजिटिव आई है। मई माह में पहले दिन जिले में कोरोना संक्रमितों का आंकड़ा 46.73 फीसदी रहा। वहीं 133 कोरोना मरीज रिकवर हो गए है। माह की शुरूआत में पहले दिन भी सामान्य चिकित्सालय के कोरोना वार्ड में 2 मरीजों की मृत्यु हो गई। हालांकि रिकॉर्ड में कोरोना से होने वाली मृत्यु के आंकड़ों में इनका रिकॉर्ड नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn